Document ID: 32000R2311

Komisjoni määrus (EÜ) nr 2311/2000,
18. oktoober 2000,
millega kehtestatakse nende meetmete loetelu, mille suhtes ei kohaldata nõukogu määrust (EMÜ) nr 4045/89, ja tunnistatakse kehtetuks otsus 96/284/EÜ
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. detsembri 1989. aasta määrust (EMÜ) nr 4045/89 Euroopa Põllumajanduse Arengu- ja Tagatisfondi tagatisrahastu rahastamissüsteemi kuuluvate toimingute kontrollimise kohta liikmesriikide poolt ning direktiivi 77/435/EMÜ kehtetuks tunnistamise kohta, [1] viimati muudetud määrusega (EÜ) nr 3235/94, [2] eriti selle artikli 1 lõiget 4,
ning arvestades järgmist:
(1) Määruse (EMÜ) nr 4045/89 artikli 1 lõikes 4 sätestatakse selgelt, et komisjon koostab loetelu meetmetest, mille puhul kõnealust määrust ei kohaldata. On asjakohane lisada sellesse loetellu meetmed, mida ei saa nende olemuse tõttu hiljem äridokumentide alusel kontrollida.
(2) Tuleks arvesse võtta nõukogu 17. mai 1999. aasta määrusega (EÜ) nr 1257/2000 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta) [3] sätestatud meetmeid.
(3) Teatavate ühenduse õigusaktides tehtud muudatuste kajastamiseks tuleks komisjoni 12. aprilli 1996. aasta otsus 96/284/EÜ (millega kehtestatakse nende meetmete loetelu, mille suhtes ei kohaldata nõukogu määrust (EMÜ) nr 4045/89) [4] kehtetuks tunnistada.
(4) Käesoleva määrusega ettenähtud meetmed on kooskõlas fondikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrusega (EMÜ) nr 4045/89 sätestatud kontrollisüsteemi ei kohaldata käesoleva määruse lisas loetletud meetmete puhul.
Artikkel 2
Otsus 96/284/EÜ tunnistatakse kehtetuks.
Artikkel 3
Käesolevat määrust kohaldatakse alates 1. novembrist 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. oktoober 2000

Labels: 2
4
5
6
15